Document ID: /roh_data/filtered/fineweb-2-filterrobots_roh.jsonl.gz/64422

Assassinat Nemzow – UE pretenda inquisiziun internaziunala
- Gievgia, 12.3.2015, 16:55
Suenter l'assassinat dal politicher d'opposiziun russ Boris Nemzow pretenda il parlament da l'UE in’inquisiziun independenta ed internaziunala dal delict.
Latiers possian contribuir l'Organisaziun per la segirezza e la cooperaziun en l'Europa OSCE e las Naziuns Unidas, hai num en la resoluziun dal parlament. Las organisaziuns disponian dals instruments necessaris per in'examinaziun nunpartischanta e gista.
Il parlament da l'UE ha plinavant crititgà la situaziun politica en Russia. Il «clima dad odi» envers opponents ed activists da dretgs umans saja s'augmentà marcantamain ils ultims onns, instigà da las medias e da la propaganda statala.
RR Novitads 17:00